Taktička balistička raketa
Taktička balistička raketa (akr. TBM, iz ) je vrsta balističke rakete čiji domet iznosi približno između 50 i 300 km. Ovi okviri nisu strogo definirani u zapadnjačkoj terminologiji i kao donja granica uzimaju se prosječni dometi raketne artiljerije, odnosno kao gornja granica minimalni dometi strateških bojišnih raketa. Prema sovjetskoj odnosno ruskoj vojnoj nomenklaturi, pojam "taktičke rakete" ima drugo značenje i odnosi se na one dometa do 50 km, dok se projektile dometa između 50 i 300 km grupira u "operativno-taktičke". Taktičke balističke rakete najčešće imaju mobilne platforme zbog veće sigurnosti i bržeg raspoređivanja, a bojeve glave mogu biti visokoeksplozivne ili pak nositi oružje za masovno uništenje. Kod prvog slučaja svrha im je nanošenje štete protivničkim postrojenjima, artiljeriji i drugim metama iza neprijateljskih linija. Taktičke balističke rakete koriste se u vojskama brojnih država svijeta i obično predstavljaju gornji limit njihovih kopnenih mogućnosti. Prednosti su im relativno niska cijena i velika razorna moć, što dolazi do izražaja u tehnološki disproporcionalnim sukobima protiv protivnika koji raspolaže sa sofisticiranijim naoružanjem u drugim poljima.

Modeli 
  CSS-8 (150 – 180 km)
  DTI-1 (180 km)
  Hatf IX (60 km)
  Hatf II (180 km)
  MGM-140 ATACMS (300 km)
  MGM-52 Lance (120 km)
  Nazeat (80 – 130 km)
  Prahar (150 km)
  OTR-21 Točka (70 – 185 km)
  Tondar-69 (150 – 210 km)
  WS-1 (180 km)
  J-600T Yıldırım (I) (150 km)
  Zelzal-1 (150 km)
  Zelzal-2 (210 km)
  Zelzal-3 (200 – 250 km)
  Jerina-1 (285 - 300 km)
  Jerina-2 (75 km)

Povezano 
 Raketna artiljerija
 Balistička raketa kratkog dometa

Vanjske veze 
  Ballistic Missile Basics na stranicama FAS-a (Federation of American Scientists)
  Ballistic Missile Defense Glossary  na stranicama FAS-a (Federation of American Scientists)
  Tactical Ballistic Missile (TBM)  na stranicama Missile Threat

 
Balističke rakete